Birlashgan Arab Amirliklarining AQShdagi elchisi Yusuf al-Utaybaning ma’lum qilishicha, BAA Qatar davlat yangiliklar agentliklariga kiberhujumni tashkillashtirgani haqidagi ma’lumotlar haqiqatga to‘g‘ri kelmaydi. «The Washington Post’ning xabari yolg‘on. BAA ushbu maqolada ko‘rsatilgan kiberhujumda hech qanday o‘rin tutmagan», - deya diplomatning bayonotidan iqtibos keltiradi BAAning AQShdagi elchixonasi Twitter’dagi sahifada. Avvalroq The Washington Post gazetasi Amerika razvedka hamjamiyatidagi manbalarga asosan, BAA Qatar OAVga kiberhujumni tashkillashtirgani haqida xabar bergandi.